Paterna fomenta la creació artística dels jóvens amb un concurs de literatura i còmic
11/04/2017

# Paterna fomenta la creació artística dels jóvens amb un concurs de literatura i còmic

[![Paterna fomenta la creació artística dels jóvens amb un concurs de literatura i còmic](/images/noticias/2017/04/concursos-comic.jpg)](/images/noticias/2017/04/concursos-comic.jpg)

11.04.2017

La convocatòria del certamen, que està oberta a jóvens d'entre 12 i 30 anys de la Comunitat Valenciana, finalitzarà el pròxim 11 de maig

Descarrega [ací les bases completes](/images/pdf/es/concursos_y_certamenes/2017/bases-concursos-17.pdf)

L'Ajuntament de Paterna ha obert termini per a participar en els concursos juvenils de literatura i còmic que organitza la regidoria de Joventut, per a fomentar la creació literària i l'expressió artístiques de jóvens entre 12 i 30 anys de la Comunitat Valenciana.

Per al regidor de Joventut José Manuel Mora, l'objectiu d'este tipus de concurs és "recolzar els creadors -los, reconeixent el seu talent ", a més, també ha destacat el gran nivell de les obres que es presenten, "hi ha jóvens artistes amb un gran potencial tal com hem comprovat en edicions anteriors d'este certamen".

Els autors que vullguen participar, tindran fins al pròxim 11 de maig per a presentar els seus treballs, que tal com s'arreplega en la bases del concurs, hauran de ser inèdits i originals. Estos podran estar escrits en valencià o castellà indistintament i la temàtica serà lliure, sempre que el contingut no atempte amb la dignitat de les persones.

En quant a la categoria de literatura s'establiran tres modalitats de premis en funció de rangs d'edat, de 12 a 14 anys, de 15 a 17 anys i de 18 a 30 anys. Cada grup d'edat comptarà amb un primer premi de 250 euros i un segon de 200 euros. En relació als relats que es presenten, estos hauran d'estar escrits a una cara amb una extensió de 6 a 15 pàgines.

Per la seua banda, les obres que es presenten en la categoria de còmics seran de tècnica lliure i s'acceptaran treballs realitzats tant en blanc i negre com en color. L'extensió haurà de ser mínim de dos pàgines i màxim de cinc per una sola cara. Tant la història com els personatges hauran de ser de creació pròpia i inèdita. A més hi haurà dos modalitats de premis per a artistes d'entre 12 i 16 anys i de 17 a 30 anys.

Finalment, el regidor Mora, ha recordat que, encara que el concurs està obert a jóvens de tota la Comunitat Valenciana, el certamen compta amb un premi específic en ambdós categories dirigit als jóvens de Paterna valorat en 180 euros.